נורית גשן

נורית גשן (נולדה ב-1978) היא ארכאולוגית וחוקרת תרבות חומרית. מאז 2015 היא האוצרת באגף לארכאולוגיה במוזאון ישראל, ירושלים. מנהלת המחלקה לארכאולוגיה של התקופות הכלקולית והברונזה בארץ ישראל. גשן גם מכהנת כחברת הנהלה באיגוד המוזאונים ואיקו"ם ישראל וכן בחל"צ קוקדי (CoCuDi, cosmopolitan Cultural Dialogue).

מאז 2018 היא מרצה בתוכנית הבינלאומית ללימודי אוצרות עיצוב בשנקר.

היא השתתפה כחברת צוות בחפירות ארכאולוגיות בארץ וביוון.

ביוגרפיה
גשן נולדה ברחובות.

היא בעלת תואר ראשון מאוניברסיטת תל אביב בתולדות האמנות ולימודים קלאסיים (2004).

משם המשיכה ללימודים מתקדמים באוניברסיטת תל אביב ולאחר מכן בתוכנית לאמנות וארכאולוגיה של הים התיכון באוניברסיטת פנסילבניה שבפילדלפיה. במסגרת הלימודים היא חייתה מספר שנים באתונה כחוקרת בבית הספר האמריקאי באתונה . היא בעלת תואר שני במנהל עסקים (2022).

נורית גשן היא דודתה של הזמרת-יוצרת עמר גשן.

אוצרות
בפעילות האוצרות נורית גשן שמה לה למטרה להנגיש את הממצאים הארכאולגים לקהל הרחב. עבודתה מתאפיינת בשילוב בינתחומי בין המחקר הארכאולוגי לעיצוב ולתכנים עכשוויים ורלוונטיים.

 תערוכות שאצרה 
 אשקלון: רטרוספקטיבה, 30 שנות חפירה של משלחת לאון לוי ביחד עם פאוזי אברהים ודניאל מסטר, במוזיאון רוקפלר (יולי, 2016)
 עצבים חשופים: הביתן הישראלי בביאנלה לעיצוב לונדון שיתוף פעולה של מוזיאון ישראל עם שנקר ביחד עם הילה שלתיאלי, גלית גאון ו שרון וייזר-פרגוסון (ספטמבר, 2018).
 קו החרסים, מיצג בכניסה לאגף לארכאולוגיה ע"ש שמואל וסיידי ברונפמן. בשיתוף עם האוצרים לארכאולוגיה של ארץ ישראל באגף (ינואר 2022).
 המשתה (מאי 2023).
 ככל הנראה: מעצבים, ארכאולוגים וחפצים מסתוריים. ביחד עם עודד פרידלנד (יוני 2024).
 מוצג "לאסוף את השברים" בהמשך לקו החרסים (מאי, 2025). המוצג מורכב משברי חרסים שנשרפו מפגיעת טיל במכולות של אשקלון ב-7 באוקטובר 2023. ההצגה מציבה את שכבת החורבן הנוכחית במקומה ברצף ההיסטורי המיוצג בקו החרסים וראשיתו לפני מיליון וחצי שנים. בנימה אופטימית בראיה ארכאולוגית במבט אל העתיד.

היא גם אחראית לשילוב מוצגים מיוחדים בתצוגת הקבע של האגף לארכאולוגיה במוזאון ביניהם האדם החושב מיהוד, חווית מציאות מדומה של מקדש האורתוסטטים בחצור שעשה רועי אלבג, תצוגת ראשית המתכות בתקופה הכלקוליתית, פיתוס כלקוליתי מדלהמיה, ועוד.

גשן מקפידה לשתף פעולה עם אמנים פעילים ולהזמינם להתייחס לחפצים ארכאולוגים מאוסף המחלקה שבאחריותה. ביניהם מיכל בראור (CCA), זוהר גוטסמן וטל ירושלמי (בית האמנים בירושלים).

פרסומים
 פרסומים נבחרים כאוצרת 
 קטלוג תערוכת המשתה בעברית ובאנגלית
 חוברת התערוכה ככל הנראה: מעצבים, ארכאולוגים וחפצים מסתוריים בשלוש שפות
 מאמר הארכאולוגיה כחפץ מעבר, לקטלוג התערוכה חפץ מעבר במוזיאון הפלשתים באשדוד בעריכת גאון גלית ותם כהן.
 מאמר המטמון מנחל משמר לקטלוג התערוכה החיים בים המוות בקמניץ, גרמניה

 פרסומים אקדמיים נבחרים 
 Susnow, M., & Goshen, N. (2021). House of a king, house of a god? Situating and distinguishing palaces and temples within the architectonic landscape of the Middle and Late Bronze Age southern Levant. Levant, 53(1), 69–91. https://doi.org/10.1080/00758914.2021.1935097
 Goshen, N. 2020."The Ruling Stones? Early Appearance of Ashlar Masonry in the Southern Levant" In: M. Devolder, I. Kreimerman, and I. Driessen. Ashlar Exploring the Materiality of Cut Stone Masonry in the Eastern Mediterranean Bronze Age.
 Yasur-Landau et al. 2018."The Wine Storage Complexes at The Middle Bronze II Palace of Tel Kabri: results of the 2013 and 2015 seasons" AJA122.2 pp. 309-338.
 Goshen, N. Yasur-Landau, A. Cline, E. and Shachack-Gross, R. 2017.Palatial Architecture under the Microscope: Production, Maintenance, and SpatiotemporalChanges Gleaned from Plaster Surfaces at the Canaanite Palace Complex, TelKabri, Israel.JAS (reports) 11: 189-199
 Goshen, N., & Yasur-Landau, A. (2014). Initial results of the stratigraphy and chronology of the Tel Kabri Middle Bronze Age palace. Egypt and the Levant, 24, 355–364.

קישורים חיצוניים


 נורית גשן, באתר Academia.edu 
 לשיחה בין רועי כ"ץ ונורית גשן בפודקסט סודות מהמוזיאון של מוזיאון ישראל בשיתוף ynet




 youtube, המשתה | תערוכה חדשה במוזיאון ישראל, בתוכנית "סוכן תרבות", כאן 1, 26 ביוני 2023
 שיחה עם פרופ' אביגדור שינאן, פרשת ויקרא: המשתה, בסדרת הרצאות לא רק פרשת השבוע בשיתוף בית אביחי, 22 במרץ 2024


הערות שוליים

קטגוריה:ארכאולוגיות ישראליות
קטגוריה:אוצרות ישראליות
קטגוריה:סגל מוזיאון ישראל
קטגוריה:ישראליות שנולדו ב-1978